《题陈所翁为叶半隐作全龙邀同赋》
元代·艾性夫

鸱夷饮江共晓汲，麈尾拂屏翻墨汁。
密云黯黯扶天来，黑风墨墨吹海立。
涛奔浪骇恣神怪，惊起苍龙九渊蛰。
须冉怒插霜戟寒，鳞甲光摇春雨湿。
身蟠远势欲万里，吻渴沧溟归一吸。
僧繇汗背叶公走，只合庸奴事供给。
所翁湖海陈元龙，小傍皇华在原隰。
酒酣作画特余事，大手能旋倚天笠。
只恐通神风雨急，抉破天门夜飞入，
明日山翁倚屏泣。

作者简介：艾性夫（《四库全书》据《江西通志》作艾性，并谓疑传刻脱一夫字）字天谓。江西东乡（今属江西抚州）人。元朝讲学家、诗人。与其叔艾可叔、艾可翁齐名，人称“临川三艾先生”。 生卒年均不详，约元世祖至元中前后在世。艾性夫诗，以影印文渊合《四库全书》本为底本，酌校《诗渊》所录诗。新辑集外诗编为第三卷。